Som tenåring kjøpte Macmaster en billig harpe som viste seg å ha metallstrenger, slik som den tradisjonelle keltiske harpen. Uten opplæring i denne eldre harpetypen var hun mest selvlært i å spille på den. I 1977 studerte hun på en sommerskole holdt av Clàrsach Society, og tre år senere begynte hun å studere keltologi ved Universitetet i Edinburgh. Hun spilte inn et album som medlem av bandet Sprangeen. I 1985 var hun ferdig med utdanningen, og sammen med Patsy Seddon, en medstudent som også var medlem av Sprangeen, dannet hun harpeduoen Sileas. Samme året begynte hun å spille på en av de første modellene av elektrisk harpe laget av Joël Garnier. Macmaster har vært medlem av folkemusikkgruppen The Poozies siden 1990, og er den eneste gjenværande grunnleggeren.